**Ruotsin kielet kirosanat** ovat sanoja ja ilmauksia, jotka rikkovat kielen sosiaalisia normeja, minkä johdosta niiden katsotaan olevan kiellettyjä tai muuten epäsopivia. Nämä sanat liittyvät ihmiskehon eritteisiin, seksuaalisuuteen tai uskontoon. Niiden käyttö perustuu esimerkiksi jonkin asian korostamiseen niin positiivisessa kuin negatiivisessakin mielessä.

Perinteisesti uskonnollisesta kontekstista tulevat kirosanat ovat olleet voimakkaampia kuin nykyään. Tämä johtuu uskonnon, tässä tapauksessa kristinuskon, vahvasta asemasta yhteiskunnassa. Nykyruotsissa sen sijaan sukupuoleen ja seksuaalisuuteen viittaavat kirosanat katsotaan karkeiksi..

Englannin kielen vaikutus on ollut havaittavissa myös ruotsinkielisessä ympäristössä ja englanninkieliset kirosanat (esimerkiksi *fuck*, *bitch* ja *shit*) ovat yleisessä käytössä. Suomenruotsalaisten keskuudessa myös suomenkielisillä kirosanoilla on jo jonkin aikaa ollut vahva asema, sillä ne koetaan varsinkin Etelä-Suomessa voimakkaammiksi kuin ruotsinkieliset kirosanat.

Yleisimpiä kirosanoja
---------------------

### Sjutton ja attan

*Attan* on lukusanan kahdeksantoista kirjoitusmuoto. Lukusana liitettiin vahvasti viikinkien Odin-jumalaan, minkä johdosta se sai merkityksen kirosanana kristittyjen keskuudessa.

*Sjutton*, eli seitsemäntoista, on lievä. Interjektiona sana voi esiintyä myös muodossa *va sjutton?* Sjutton-kirosana on todennäköisesti saanut alkunsa siitä, että sitä käyttämällä on pyritty välttelemään *attanin* käyttöä.

### Herregud

*Herregud* kääntyy suomeksi herran jumala. 

### Fitta

*Fitta* kääntyy usein muotoon vittu. Sillä voidaan tosin viitata myös siittimeen (mulkku). Suomenruotsissa *fitta*, ja siitä johdettu adjektiivi *fittig*, on yksi tyypillisimmistä kirosanoista, kun taas Ruotsissa sen katsotaan olevan paljon karkeampi.

### Helvete

Sana *helvete* tulee helvettiä tarkoittavasta sanasta eikä sen käyttö juurikaan eroa suomesta.

### Skit

*Skit* on perusmerkitykseltään uloste. Sana ei ole yksinkertaisesti vain käännös englannin sanasta *shit*, vaan molemmat tulevat indoeurooppalaisesta kantakielestä. Sitä voidaan käyttää myös täysin positiivisissa yhteyksissä vahvistavana sanana kuten vaikka "skitbra idé!" (tosi hyvä idea).

### Jävla

*Jävla* on adjektiivi ja tulee sanasta *djävul* (paholainen). Sitä käytetään kirosanana tiettävästi ensimmäistä kertaa vuonna 1507 piispa Hemming Gadhin lähettämässä kirjeessä.

Lähteet
-------

1. ↑  Svordomar har blivit en konsumtionsvara *svenska.yle.fi*. Viitattu 17.5.2021. (ruotsiksi)
2. 1 2  Svordomar är en del av språket *Språkkonsulterna*.  26.7.2011. Viitattu 17.5.2021. (ruotsiksi)
3. ↑  På svenska svär vi gärna på engelska - Språkbruk *www.sprakbruk.fi*. Viitattu 17.5.2021. (ruotsiksi)
4. ↑  Vilka svordomar använder du? *svenska.yle.fi*. Viitattu 17.5.2021. (ruotsiksi)
5. ↑  Hanell, Tove: Fy sjutton vilka konstiga svordomar *SVT Nyheter*.  17.9.2013. Viitattu 17.5.2021. (ruotsiksi)
6. ↑  Synonymer till fitta *Synonymerna.se*. Viitattu 17.5.2021. (ruotsiksi)
7. ↑  Fulhetsgränser och kraftuttryck *Kotimaisten kielten keskus*.  Arkistoitu 17.5.2021. Viitattu 17.5.2021. (ruotsiksi)
8. ↑  Fula Ordboken - skit *www.fulaordboken.se*. Viitattu 17.5.2021.
9. ↑  Kamann, Matthias: Popular Swedish Swear Words and How to Pronounce Them *Hej Sweden*.  24.11.2015. Viitattu 17.5.2021. (englanniksi)
10. ↑  Fula Ordboken - djävla, djävlar *www.fulaordboken.se*. Viitattu 17.5.2021.